'قافقاز ایسلام اوردوسو — عثمانلی دؤولتینین 1918-جی ایلین مارس-آوقوست تاریخ‌لری آراسیندا یاراتدیغی شرق اوردولاری قروپونا داخیل اوْلان حربی بیرلیک‌لر. حربی ناظر انور پاشانین امری ایله یارائدیلمیش و تامامیله موسلمان‌لاردان عبارت ایدی. بیرینجی دونیا مۆحاریبه‌سی زامانی قافقاز جهبه‌سین‌دکی دؤیوش‌لرده ایشتیراک ائتمیش‌دیر. نورو پاشا رهبرلیک ائدیردی. 12-14 مین عثمانلی عسگرین‌دن عبارت اوْلان قافقاز ایسلام اوردوسو آذربایجان تورک‌لرین‌دن و داغیستان موسلمانلاریندان عبارت کؤنول‌لولرین قاتیلماسی ایله تقریباً 20 مین ساییندا اولموش‌دور. باکی قیرغی‌نین‌دان سوْنرا آذربایجاناین تورک-موسلمان اهالی‌سینه قارشی حیاتا کئچیریلن کوتلوی قیرغین‌لارین قارشی‌سینی آلماق و داغیستان موسلمان‌لارینا یاردیم ائتمک مقصدی ایله عثمانلی دؤولتی طرفیندن تشکیل ائدیلمیش حربی ایستروکتور اوْلان قافقاز ایسلام اوردوسو، آذربایجان خالق جومهوریتینین اعلان ائدیل‌دیگی گون‌لردن 1918 نویابراینا قدر فعالیت گؤسترمیش‌دیر.